№2-297-15

 

 Ш Е Ш І М

 Қазақстан Республикасы атынан

Құлан ауылы 05 мамыр 2015 жыл.

 Жамбыл облысының Тұрар Рысқұлов аудандық соты, судья С.Ш.Қалқабаевтың төрағалық етуімен, хатшылыққа Т.Аденова, Жамбыл көлік прокурорының аға көмекшісі Н.Р.Елшибаевтың, талап қоюшы С.Д.Утегеновтің, талап қоюшының өкілі-адвокат У.Т.Шуақбаевтың (22 қазан 2014 жылғы №012339 ордер және 18 наурыз 2015 жылғы сенімхат), жауапкерлер «Қазақстан темір жолы» ҰК» АҚ-ның өкілі К.С.Қойлибаевтың (24.11.2014 жылғы №632-АОД сенімхатпен), «Қазақстан темір жолы» Ұлттық компаниясы» Акционерлік қоғамының (бұдан әрі «ҚТЖ» ҰК» АҚ) «Луговой рельс дәнекерлеу кәсіпорыны» филиалының өкілі А.А.Иманбаевтың (№82, 27 наурыз 2015 жылғы сенімхат) қатысуымен, ашық сот отырысында, талап қоюшы Сундетбай Джумамуратович Утегеновтің жауапкерлер «Қазақстан темір жолы» Ұлттық компаниясы» Акционерлік қоғамына және «Қазақстан темір жолы» Ұлттық компаниясы» Акционерлік қоғамының (бұдан әрі «ҚТЖ» ҰК» АҚ) «Луговой рельс дәнекерлеу кәсіпорыны» филиалына жасалған актіні жарамсыз деп тану, денсаулыққа зақымдау арқылы келтірілген зиянды өтеу, және моральдық шығындарды өндіру туралы талап арызы бойынша азаматтық iстi қарап,-

 а н ы қ т а ғ а н ы:

 Талап қоюшы С.Д.Утегенов сотқа берген талап арызында ол, жауапкер «Қазақстан темір жолы» Ұлттық компаниясы» Акционерлік қоғамының (бұдан әрі «ҚТЖ» ҚК» АҚ) «Луговой рельс дәнекерлеу кәсіпорыны» филиалында 1989 жылдан бастап егеуші болып жұмыс істеген.

 24 мамыр 1990 жылы Жамбыл облысы Тұрар Рысқұлов ауданында орналасқан «Луговой рельс дәнекерлеу кәсіпорнында» өзінің жұмыс орнында, жұмыс уақытысында өзіне тапсырылған қызметін атқару кезінде еңбек жарақатын алып, сол кезде өзінің оң қолының екінші және үшінші саусақтары кесілген. Соның салдарынан өзінің кәсіптік еңбек қабілетін 50 пайызға жоғалтып, 26 қыркүйек 1990 жылғы ВТЗК-тің қорытындысына сай, өмірлікке үшінші топтағы мүгедек деп таныған.

 Өзінің әйелі де жұмыссыз, бес баласы бар, бір баласы ақылы оқуда оқиды. Сол кезде өзіне мүгедектік үшін төленіп жүрген жәрдем ақыны жұмыс беруші төлеп отыр деп түсінген, себебі оқиға орын алған кезде жасы небары 21-де ғана болған, заң білмегендіктен, еш нәрсе түсінбеген.

 2014 жылы, жұмыс берушіден өзіне моральдық шығын өндіру туралы Тұрар Рысқұлов аудандық сотына талап арызбен жүгінген. Сол кезде аталған оқиға бойынша өзін кінәлі етіп, №2-ші акт 25 мамыр 1990 жылы толтырылып қойылған, актімен өзі осы күнге дейін таныспаған. Оқиға орын алған күні, жұмыс орнында, жұмыс берушінің тапсырмасы бойынша жұмыс істеп жатқанында жарақат алғанын куәлер растайды. Аталған №2 актіде «число»-деген жерінде жазылған ай, күні қолмен өшіріліп жазғаны көзбен анық көрініп тұрғанын, яғни жұмыс беруші өзіне ыңғайлы етіп актіні толтырған.

 Осы оқиғаға қатысты өзі мемлекеттік еңбек инспекторына және жұмыс берушіге тікелей арызданып, өзіне кәсіптік еңбек қабілетін елу пайызға жоғалтуына байланысты өтем ақы мен моральдық шығын төлеу туралы арызданған. Бірақ, жұмыс беруші, өзіне сотқа жүгініп сот арқылы үш жылға дейінгі өтем ақыны өндіріп алатыны туралы хабардар етумен шектеліп, өзінің азаматтық және жәбірленуші ретіндегі құқығын өрескел бұзған. Ал, Жамбыл облысы мемлекеттік еңбек инспекторы, ҚР-нің Еңбек Кодексінің 164-бабының 1- және 2-ші тармақтарына сай, ҚР-нің азаматтық заңнамасына сәйкес «жұмыс беруші төлейді»,- деген жауабымен шектелген.

 11 қараша 2014 жылы еңбек ақысы туралы берілген анықтамада тоғыз айдағы өзінің табыс көзі 1,594 сом (рубль) 20 тиынды құраған. ҚР-нің 1993 жылы, төл ақшасын теңгеге енгізіп, 500 рубльге шаққанда 1-тенге айырбастау бағамы бойынша ауыстырылғанын. Оған 29 қаңтар 2015 жылғы ҚР Ұлттық Банкінің берген анықтамасы дәлел екенін. Өзінің тоғыз айлық табыс көзін рубльден теңгеге шаққанда 3 теңгені құрайтынын. Ал, қазіргі таңда сол 1993 жылдан 31 желтоқсан 2014 жылға теңгенің 107,5 % құнсызданғаны анықталған. Сонымен қатар сол мекемеде өзі темір кесуші болып 1990-2014 жылға дейін жұмыс істеген. Содан жұмыс беруші оны сотқа жүгінді деп, ең төменгі жалақымен 03 разрядтағы қарауыл етіп тағайындаған. 17 қазан 2014 жылғы анықтамаға сай, өзінің үш жылдық табысы -2 691 041 теңгені құраған. Оның елу пайызы 1 345 520 теңге 5 тиын. 2014 жылы АЕК 1852 теңге болғанын. 1) 2011 жылы 1 015 987 теңге 78 тиын 12 айға – 84 665 теңге 65 тиын нақты жұмыс күніне бөлінгенде 2) 2012 жылғы 1 189 072 теңге 26 тиын 12 айға- 99 089 теңге 36 тиын. 3) 2013 жылғы 1 282 045теңге 05 тиын 12 айға – 106 837 теңге 09 тиын үш жылға орташа еңбек ақы 290 591:2=145 295 теңгені құрайтынын.

 Жұмыс беруші оның азаматтық құқығын өрескел бұзған, яғни ол өзі жұмыс орнында жұмыс уақытында өндірістік жарақат алып, соның салдарынан өмір бойғы үшінші топтағы мүгедек болып, кәсіптік еңбекке қабілетінен айырылу дәрежесі 50 пайызға жоғалтқанын ескермей осы күнге дейін өтем ақы төлемей, соның салдарынан өзі материалдық және моральдық зардап шегіп келеді.

 Өзі жұмыс берушіге бірнеше рет ауызша және жазбаша тұрде түсіндіріп алған еңбек жарақатына байланысты өтем ақы төлеуді талап еткеніне жұмыс беруші сот арқылы өндіріп алыңыз деп бас тартып, өзінің құқығын өрескел бұзып отыр деп санап, жауапкердің тарапынан жасалған 25 мамыр 1990 жылғы №2 актіні бұзып, жарамсыз деп тануды, өзінің пайдасына жауапкерлерден кәсіптік еңбек қабілетін елу пайызға жоғалтуына байланысты соңғы үш жылдық еңбек ақысының жартысын яғни 1 345 520 теңгені өндіріп беруді, 25 мамыр 1990 жылдан бастап осы күнге дейін 24 жылдан астам уақытта тән және жан азабын тартып келгені үшін моральдық шығын ретінде он миллион теңге өндіруді және «Қазақстан Темір жолы ұлттық компаниясы» АҚ-дан, «Луговой рельс дәнекерлеу» кәсіпорнынан 01 қаңтар 2015 жылдан бастап ай сайын 50 000 теңге немесе 20 АЕК көлемінде төлеуді міндеттеуді сұранған.

 Сотта талап қоюшы С.Д.Утегенов ҚР-ның АІЖК-нің 49-бабына сай, талаптың мөлшерін ұлғайтып өзінің пайдасына жауапкерлерден кәсіптік еңбек қабілетін елу пайызға жоғалтуына байланысты соңғы үш жылдық еңбек ақысының жартысын, яғни 1 887 718 теңгені өндіріп беруді, талапты толық қуаттап түсінік беріп, талапты қанағаттандыруды сұранды.

 Сотта талап қоюшының өкілі У.Т.Шуақбаев талап арызды толық қуаттап, талапты толығымен қанағаттандыруды сұрады.

Жауапкер «Қазақстан темір жолы» ҰК» АҚ-ның өкілі К.С.Қойлибаев талапты мойындамай, төмендегідей көрсетті.

1990 жылғы 24-мамырда орын алған өндірістік жарақаттың салдарынан талап қоюшы С.Утегенов оң қолының екі саусағын жоғалтқан. Осы оқидан кейін де, ол сол мекемеде өзі темір кесуші болып 2014 жылға дейін жұмыс істеген.

Кәсіпорында 2012 жылдың 25 қаңтарындағы Қазақстан Республикасы Үкiметiнің №166 қаулысымен бекітілген «Міндетті түрде медициналық тексеруден өткізілетін өндiрiстiк зиянды факторлардың, мамандықтардың тізбесін бекіту туралы, міндетті түрде медициналық тексеруден өту Ережесіне» сәйкес, жыл сайын профилактикалық медициналық тексеруден өткізіледі, талапкер медициналық қорытынды бойынша 2014 жылға дейін еңбекке жарамды болып табылған. 22.09.2014 жылы кезектi дәрiгерлiк тексеруде талап қоюшы темір кесуші жұмысына жарамсыз болып танылған, осыған байланысты талап қоюшының өтініші бойынша күзетші жұмысына ауыстырылған.

Қазiргi уақытта талап қоюшы «ҚТЖ» ҰК» АҚ-тың «Луговой рельс дәнекерлеу кәсіпорны» филиалында «күзетші» болып жұмыс істейді.

Сонымен қатар, өндірістік жарақат алу бойынша еңбек ету қабілетінен айырылуын растайтын залалды өтеуге төлем жүргізу негізіндегі құжат талап қоюшымен 2013 жылдың желтоқсанында, жарақат алу мерзімінен 23 жыл өткеннен кейін берілген. 1991 жылдың 01 қазанындағы еңбек ету қабiлетiнен айырылудың пайызына берілген куәләндiру актісінің жазбасына сәйкес жалпы еңбек ету қабілеттілігінен айырылу 50 пайызға бекітілген. Бұл кезде кәсіби енбекке қабілеттілікті жоғалту пайызы көрсетілмеген, оны Жамбыл облысы әкімшілігінің еңбек басқармасы инспекциясының мемлекеттік еңбек инспекторы Б.Б.Байтөленің 12.12.2013ж. №ФЛ-2-1-У/216 хаты растайды. Н-1 пішіндегі №2-шi актісінде жұмыс берушімен жұмысшының пайыздық кінәсі көрсетілмеген.

Сонымен қатар, 1990 жылғы 25 мамырдағы кәсіпорын жасаған өндірістегі жазатайым оқиға туралы №2 актіге сәйкес жеке қауіпсіздік техникасын бұзумен және қызметіне сәйкес емес жұмысты өз ынтасымен орындауы, шебердің рұқсатынсыз өз ынтасы бойынша жұмысты орындауы жазатайым оқиғаның себеп болған.

ҚР-ның Еңбек Кодексінің 1- бабының, 1- тармағы, 63 тармақшасына сәйкес өндірістегі жазатайым оқиға – өзінің еңбек (қызмет) міндеттерін немесе жұмыс берушінің тапсырмаларын орындауы кезінде, қызметкердің өндірістік жарақаттануы, денсаулығының кенеттен нашарлауы немесе улануы салдарынан оның еңбекке қабілеттілігінен уақытша немесе тұрақты айырылуына, кәсіптік ауруға шалдығуына не өліміне әкеп соқтырған зиянды және (немесе) қауіпті өндірістік факторлардың қызметкерге әсер етуі.

 ҚР-ның Еңбек Кодексінің 1- бабының, 1- тармағы, 65- тармақшасына сәйкес өндірістік жарақат - қызметкер еңбек міндеттерін орындау кезінде алған, оның еңбекке қабілеттілігін жоюға әкеп соққан денсаулығының зақымдануы.

Сонымен қатар, талап арыздың негізінде талап қоюшы 1990 жылы болған жазатайым оқиғаның салдарынан денсаулығына зиян келтірілгенін көрсетіп, соның салдарынан екі тарап арасындағы құқық қатынастар белгіленген уақыттан кешіктірілген. Және де 1995 жылға дейін Қазақ ССР Азаматтық Кодексі әрекетте болған, моральдық зияндық компенсациясын өндіріп алу қарастырылмаған.

Мұндай зиян заң актісі қолданысқа енгізілгеннен кейін азамат жан немесе тән азабын тартқан жағдайларда да қанағаттандыруға жатпайды.

Қазақстан Республикасы Азаматтық кодексiнiң 187-бабының 1- тармақшасына сәйкес моральдық зиянды өтеу туралы талаптарға талап қою мерзiмi қолданылмайды, моральдық зиян заң актiсi қолданысқа енгiзiлгеннен кейiн жасалєан құқыққа қарсы әрекетпен (әрекетсiздiкпен) келтiрiлген бөлiгiнде ғана өтеуге жатады.

     Моральдық зиян үшiн жасалатын өтемнiң мөлшерiн белгiлеу кезiнде соттар субъективтi баға ретiнде жәбiрленушiге келтiрiлген жан азабы мен тән азабының ауырлығын, сондай-ақ осыларды куәландыратын объективтi мәлiметтердi ескеру қажет.

Талап қоюшы талап арызында оның нақтылы мүлiктiк емес өзiндік құқықтарының бұзылуын растайтын дәледемелердi және осы құқықтарды қорғау тәсiлдерiн көрсетуге мiндеттi.

 Қазақстан Республикасының Азаматтық Кодексінің 4-бабына сәйкес азаматтық заң құжаттарының кері күші болмайды және өздері күшіне енгізілгеннен кейін пайда болған қатынастарға қолданылады. Азаматтық заң құжаттарының заңдық күші өздері күшіне енгізілгенге дейін пайда болған қатынастарға бұл оларға тікелей көзделген реттерде қолданылады. Азаматтық заң құжаттары күшіне енгізілгенге дейін пайда болған қатынастар бойынша ол өзі күшіне енгізілгеннен кейін пайда болған құқықтар мен міндеттерге қолданылады.

Осыған байланысты, талап қоюшының моральдық зиян өндіру сұрауы негізсіз.

 Жоғарыда көрсетілген негіздерге сәйкес, талап қоюшының талабы заңсыз және қанағаттандыруға жатқызылмайтындығын көрсетіп, талап арызды қанағаттандырудан толық көлемде бас тартуды сұрады.

 Жауапкер «Қазақстан темір жолы» Ұлттық компаниясы» Акционерлік қоғамының «ҚТЖ» ҰК» АҚ) «Луговой рельс дәнекерлеу кәсіпорыны» филиалының өкілі А.А.Иманбаев талапты мойындай, «Қазақстан темір жолы» ҰК» АҚ-ның өкілі К.С.Қойлибаевтың жауабына ұқсас жауап беріп, талап қоюшының талабын қанағаттандырудан бас тартуды сұрады.

 Іс құжаттарын зерттеп, тараптардың түсініктерін, куәлердің жауаптарын, прокурордың талапты ішінара қанағаттандыру туралы қорытындысын тыңдап, сот, талап арыз төмендегідей негіздермен ішінара қанағаттандырылуға жатады деп санайды.

 ҚР-ның Еңбек Кодексінің 164-бабының талаптарына сәйкес қызметкердің еңбек міндеттерін атқаруына байланысты оның өміріне және (немесе) денсаулығына зиян келтірілгенде жұмыс беруші қызметкерге келтірілген зиянды ҚР-нің Азаматтық заңнамасында көзделген көлемде өтеуге міндетті. Зиян қызметкерге сақтандыру төлемдері болмаған кезде толық көлемде өтеледі. Сақтандыру төлемдері болған кезде жұмыс беруші қызметкерге сақтандыру сомасы мен зиянның нақты мөлшері арасындағы айырманы өтеуге міндетті делінген.

 ҚР-ның Еңбек кодексінің 315-бабының 4-тармағына сай, қызметкер еңбек қауiпсiздiгi және еңбектi қорғау жөнiндегi нормалардың, ережелердiң және нұсқаулықтардың талаптарын, сондай-ақ жұмыс берушiнiң өндiрiстегi жұмыстарды қауiпсiз жүргiзу жөнiндегi талаптарын сақтауға мiндеттi.

 ҚР-ның Еңбек кодексінің 324-бабына және 326-бабының 3-тармағына сай, арнайы тергеп-тексерiлуге тиiс жағдайларды қоспағанда, өндiрiстегi жазатайым оқиғаларды тергеп-тексерудi жазатайым оқиға болған кезден бастап жұмыс берушiнiң актiсiмен жиырма төрт сағат iшiнде құрылатын, мынадай комиссия жүргiзедi. Әрбiр өндiрiстегi жазатайым оқиғаны тергеп-тексеру кезiнде комиссия оқиға куәгерлерiн, еңбек қауiпсiздiгi және еңбектi қорғау жөнiндегi талаптардың бұзылуына жол берген адамдарды анықтайды және олардан жауап алады, жұмыс берушiден қажеттi ақпарат және мүмкiн болса, зардап шеккен адамнан түсiнiктеме алады. Жиналған құжаттар мен материалдар негiзiнде комиссия жазатайым оқиғаның мән-жайлары мен себептерiн анықтайды, жазатайым оқиғаның жұмыс берушiнiң өндiрiстiк қызметiмен байланысын және тиiсiнше, зардап шеккен адамға оқиға орнында өзiнiң еңбек мiндеттерiн орындауына байланысты болуы түсiндiрiлгенiн анықтайды, жазатайым оқиғаны өндiрiстегi жазатайым оқиға ретiнде немесе өндiрiспен байланысты емес жазатайым оқиға ретiнде саралайды, еңбек қауiпсiздiгi және еңбектi қорғау талаптарының бұзылуына жол берген адамдарды анықтап, өндiрiстегi жазатайым оқиғалардың себептерiн жою және алдын алу жөнiндегi шараларды белгiлейдi. Қызметкердiң еңбекке қабiлеттiлiгiн жоғалтуына әкеп соққан өндiрiспен байланысты әрбiр жазатайым оқиға медициналық қорытындыға (ұсынымға) сәйкес еңбек жөнiндегi уәкiлеттi орган белгiлеген нысан бойынша жазатайым оқиға туралы актiмен қажеттi данасы жасалып (әрбiр зардап шеккен адамға жеке-жеке) ресiмделедi.

 ҚР-ның АК-нің 944-бабының 1-тармағына сәйкес, зиянды өтеу жөніндегі төлемдер – жәбірленушінің еңбек қабілетінің төмендеуіне немесе қайтыс болуына байланысты зиянды өтеу ай сайынға төлемдермен жүргізіледі. Дәлелді себептер болған жағдайда сот зиян келтірушінің мүмкіндіктерін ескере отырып, өтемге құқығы бар азаматтың талабы бойынша оған тиесілі төлемдерді бір жолғы бірақ үш жылдан артпайтындай етіп тағайындауы мүмкін.

 ҚР-нің АІЖК-нің 280-бабының талаптары бойынша азамат және заңды тұлға өз құқықтарының, бостандықтарының және заңмен қорғалатын мүдделерінің бұзылғаны туралы өздеріне мәлім болған күннен бастап үш ай ішінде сотқа арыз беріп жүгінуге болады делінген.

 Алайда, талап қоюшы С.Д.Утегенов даулап отырған 25.05.1990 жылғы «Қазақстан темір жолы» Ұлттық компаниясы» Акционерлік қоғамының (бұдан әрі «ҚТЖ» ҚК» АҚ) «Луговой рельс дәнекерлеу кәсіпорыны» филиалының жасалған №2 актінің қорытындысы талап қоюшыға 24 жылдан астам бұрын мәлім болған. Сонымен қатар, даулы 25.05.1990 жылғы қорытынды С.Д.Утегеновтің өзімен жоғары тұрған органға, яғни Жамбыл облысы бойынша бақылау және әлеуметтік қорғау департаментіне шағымданып, осы шағым бойынша қайта тексеру жүргізіліп, 11.18.2013 жылғы жауабына сай, ол үшінші мүгедектік тобы мен кәсіптік еңбекке қабілетінен айрылу дәрежесінің 50% 01.10.1991 жылы қайта куәландыру мерзімсіз тағайындалғаны расталған.

 Сондықтан, С.Д.Утегеновтің талап арызындағы «Қазақстан темір жолы» Ұлттық компаниясы» Акционерлік қоғамының (бұдан әрі «ҚТЖ» ҚК» АҚ) «Луговой рельс дәнекерлеу кәсіпорыны» филиалының жасалған №2 актінің қорытындысын бұзу туралы талабын негізсіздігіне және арыз беру мерзімінің өтіп кетуіне байланысты қанағаттандырусыз қалдыруды дұрыс деп табады.

 Акті тергеп-тексеру материалдарына сәйкес ресiмделуге тиiс. Егер өндiрiстегi жазатайым оқиғаны тергеп-тексеру кезiнде комиссия зиянның туындауына немесе ұлғаюына өрескел абайсыздық себеп болғанын анықтаса, онда комиссия тараптардың аралас жауапкершiлiгiн қолданып, қызметкер мен жұмыс берушiнiң кiнәсiн процентпен айқындайды.

 24.05.1990 жылы, сағат 23-30 шамасында, «ҚТЖ» ҰК» АҚ-ның Луговой рельс дәнекерлеу кәсіпорынында рельс станогында жұмыс істеуге бекітілген С.Д.Утегеновтің станокқа жіберілген рельстің роликтен асып технологиялық линиядан алға шығып кетуіне байланысты, оны орнына қоюға ниеттеніп, қолымен рельсті итерген кезде, рельс жылжып кетіп оның қолын басып қалған. Нәтижесінде С.Д.Утегеновтің қолының саусақтарына зақым келіп, ауруханаға түскен. Бұл жөнінде №1305454 куәлігіне сай, 26 қыркүйек 1990 жылғы үшінші топтағы мүгедек деп өмірлікке ВТЗК-тің қортындысына сай танылған.

 Жамбыл облысы бойынша бақылау және әлеуметтік қорғау департаментінің, 11.18.2013 жылғы жауабы, С.Д.Утегенов үшінші мүгедектік тобы мен кәсіптік еңбекке қабілетінен айрылу дәрежесінің 50% 01.10.1991 жылы қайта куәландыру мерзімсіз тағайындалғанын толық бекітеді.

 Сондықтан, сот, С.Д.Утегеновке кәсіптік еңбекке қабілетінен айырылу дәрежесінің 50% жазатайым оқиға бойынша қорытындысын және жазатайым оқиғаны тергеп-тексеру жөнiндегi комиссияның жасаған актісін дұрыс деген қорытындыға келеді.

 Сонымен қатар өндірістегі кәсіптік еңбекке қабілетінен айырылу дәрежесінің 50% жазатайым оқиғаның салдарынан жұмыс істеу қабілетін жоғалқанына байланысты үш жылдық жалақысы, 1) 2012 жылғы 1 189 079 теңге 26 тиын 2) 2013 жылғы 1 282 045 теңге 05 тиын 3) 2014 жылғы 1 304 320 теңге 33 тиын көлемінде барлығы 3 775 438 теңге құрайды,оның еңбек ету қабілетіне айырылу дәрежесі елу пайыз болғандыктан, үш жылдық еңбек ақысының жартысы 1 887 718 тенге өндірілуге жатады.

 ҚР-нің АІЖК-нің 65-бабына сай, әр талап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуге тиіс.

 «Қазақстан Темір жолы ұлттық компаниясы» АҚ-дан, «Луговой рельс дәнекерлеу» кәсіпорнынан 01 қаңтар 2015 жылдан бастап ай сайын 50 000 теңге немесе 20 АЕК көлемінде төлеуді міндеттеуді талабы қанағаттандырылуға жатпайды. Себебі жүмыс беруші «Луговой рельс дәнекерлеу» кәсіпорны С.Д.Утегеновке еңбек ақысын 2015 жылдан бастап 50 000 теңге колемінде толеп отыр.

 ҚР-ның Азаматтық кодексінің 951- бабының 1- және 3- бөліктеріне сай, моральдық зиян- жеке тұлғалардың өзіндік мүліктік емес игіліктері мен құқықтарының бұзылуы, кемсітілуі немесе олардан айыруы, соның ішінде жәбірленушінің өзіне қарсы құқық бұзушылықтың жасалуы салдарынан басынан кешірген жана азабы немесе тән азабы. Егер зиян азаматтың өмiрi мен денсаулығына жоғары қауiптiлiк көзi арқылы келтiрiлсе, онда зиян келтiрушiнiң кiнәсiне қарамастан моральдық зиян өтеледі.

 Сонымен қатар, талап арыздың негізінде талапкер 1990 жылы болған жазатайым оқиғаның салдарынан денсаулығына зиян келтірілгенін көрсетеді, соның салдарынан екі тарап арасындағы құқық қатынастар белгіленген уақыттан кешіктірілген. Соның арасында 1995 жылға дейін Қазақ ССР Азаматтық Кодексі әрекетте болған, моральдық зияндық компенсациясын өндіріп алу қарастырылмаған.

Қазақстан Республикасының Жоғарғы Сотының 21 маусым 2001 жылғы №3 «Соттардың моральдық зиянды өтеу туралы заңнаманы қолдау туралы» (ҚР-ның ЖС нормативтік қаулысымен өзгерістермен 20.03.2003 ж.) нормативтік қаулысына сәйкес, жәбірленуші осындай зиянды өтеу құқығын көздейтін зан актісі қолданысқа енгізілгенге дейін келтірілген мүліктік емес зиянды өтеу туралы талап қанағаттандыруға жатпайды. Мұндай зиян заң актісі қолданысқа енгізілгеннен кейін азамат жан немесе тән азабын тартқан жағдайларда да қанағаттандыруға жатпайды.

Қазақстан Республикасы Азаматтық кодексiнiң 187-бабының 1- тармақшасына сәйкес моральдық зиянды өтеу туралы талаптарға талап қою мерзiмi қолданылмайды. Бұл ретте соттар "Нормативтiк құқықтық актiлер туралы" Заңға  сәйкес азаматтардың мүлiктiк емес өзiндiк құқықтарын қорғауды көздейтiн заң актiлерiнiң, егер заң актiлерiмен өзгеше тәртiп көзделмесе, олар қолданысқа енгiзiлгеннен кейiн пайда болатын құқықтық қатынастарға қолданылатынына назар аударулары қажет. Жәбiрленушiнiң осындай зиянды өтеу құқығын көздейтiн заң актісi қолданысқа енгiзiлгенге дейiн келтiрiлген мүлiктiк емес зиянды өтеу туралы талап қанағаттандыруға жатпайды. Мўндай зиян заң актiсi қолданысқа енгiзiлгеннен кейiн азамат жан немесе тән азабын тартқан жағғдайларда да қанағаттандыруға жатпайды. Егер жәбiрленушiге мүлiктiк емес зиян келтiрген құқыққа қарсы әрекет (әрекетсiздiк) заң актiсi қолданысқа енгiзiлгенге дейiн басталса және заң актiсi қолданысқа енгiзiлгеннен кейiн де жалғасса, онда моральдық зиян заң актiсi қолданысқа енгiзiлгеннен кейiн жасалєан құқыққа қарсы әрекетпен (әрекетсiздiкпен) келтiрiлген бөлiгiнде ғана өтеуге жатады.

     Азаматтық кодекстiң 952-бабына сәйкес моральдық зиянға тек ақша нысанында өтем жасалатындықтан, ал өтемнiң мөлшерiн сот анықтайтындықтан өтем мөлшерiн анықтау кезiнде соттар әдiлеттiлiк пен ақылға сыйымды қажеттiлiктi негiзге алуы қажет. Мүлiктiк зиянға ақшалай нысанда өтем жасау мөлшері, егер оның мөлшерін анықтау кезінде сот азаматтың мүліктік емес өзіндік құқықтарының бұзылуына байланысты барлық нақтылы мән-жайларды анықтаса және сот анықтаған өтем мөлшерi талапкер мәлiмдеген талаптардың тиiстi мөлшерде қанағаттандырылуы туралы негiздi тұжырым жасауєа мүмкiндiк берсе, ол әдiл әрi жеткiлiктi мөлшерде жасалды деп есептеу қажет. Моральдық зиян үшiн жасалатын өтемнiң мөлшерiн белгiлеу кезiнде соттар субъективтi баға ретiнде жәбiрленушiге келтiрiлген жан азабы мен тән азабының ауырлығын, сондай-ақ осыларды куәландыратын объективтi мәлiметтердi ескеру қажет.

Талапкер талап арызында оның нақтылы мүлiктiк емес өзiндік құқықтарының бұзылуын растайтын дәледемелердi және осы құқықтарды қорғау тәсiлдерiн көрсетуге мiндеттi.
 Қазақстан Республикасының Азаматтық Кодексінің 4-бабына сәйкес азаматтық заң құжаттарының кері күші болмайды және өздері күшіне енгізілгеннен кейін пайда болған қатынастарға қолданылады. Азаматтық заң құжаттарының заңдық күші өздері күшіне енгізілгенге дейін пайда болған қатынастарға бұл оларға тікелей көзделген реттерде қолданылады. Азаматтық заң құжаттары күшіне енгізілгенге дейін пайда болған қатынастар бойынша ол өзі күшіне енгізілгеннен кейін пайда болған құқықтар мен міндеттерге қолданылады.

ҚР-ның АК-нің 177- бабы 1- тармағына сәйкес талаптың ескіруі – адам құқығының немесе заңмен қорғалатын мүдденің бұзылуынан туындайтын талаптың қанағаттандырылуы мүмкін болатын уақыт кезеңі.

 Сонымен қатар, С.Д.Утегеновтің, 25 мамыр 1990 жылғы №2 актіні бұзып, жарамсыз деп тануды,моральдық шығын ретінде он миллион теңге өндіруді және «Қазақстан Темір жолы ұлттық компаниясы» АҚ-дан, «Луговой рельс дәнекерлеу» кәсіпорнынан 01 қаңтар 2015 жылдан бастап ай сайын 50 000 теңге немесе 20 АЕК көлемінде төлеуді міндеттеуді сұранған, бұл талаптар қанағаттандырылуға жатпайды деп санайды.

 Жауапкерлер «Қазақстан темір жолы» ҰК» АҚ-ның өкілі К.С.Қойлибаевтын, «Қазақстан темір жолы» Ұлттық компаниясы» Акционерлік қоғамының «ҚТЖ» ҰК» АҚ) «Луговой рельс дәнекерлеу кәсіпорыны» филиалының өкілі А.А.Иманбаевтын уәждерін, негізсіз деп табады.

 ҚР-нің АІЖК-нің 111-бабына сай, өқілдің көмегіне ақы төлеу жөніндегі өзіне екінші тарап келтірген шыгындарды іс жүзінде өзі шеккен шығындар мөлшерінде басқа тараптардан алып береді. Ақшалай талап бойынша бұл шығындар қойылған талаптың қанағаттандырылған бөлігінің он пайызынан аспауға тиіс. Талап қоюшы С.Д.Утегенов өкілі-адвокат У.Т.Шуақбаевтың комегіне №88 квитанцияға сай, 150 000 теңге толегені аныкталды. Сондықтан, аталған шығын жауапкерден талап қоюшының пайдасына өндірілуге жатады.

 ҚР-нің АІЖК-нің 116-бабына сай, талап қоюшы мүгедектігіне байланысты мемлекеттік бажды төлеуден босатылғандықтан, жауапкерден мемлекет кірісіне талаптың қанағаттандырылған бөлігіне бара-бар 18 877 теңге мемлекетттік баж өндіреді.

 Жоғарыда аталғандардын негізінде, ҚР-нің АІЖК-нің 217-221 баптарын басшылыққа алып, сот –

 ш е ш і м е т т і :

 Талап қоюшы Сундетбай Джумамуратович Утегеновтің жауапкерлер «Қазақстан темір жолы» Ұлттық компаниясы» Акционерлік қоғамына және «Қазақстан темір жолы» Ұлттық компаниясы» Акционерлік қоғамының «Луговой рельс дәнекерлеу кәсіпорыны» филиалына жасалған актіні жарамсыз деп тану, денсаулыққа зақымдау арқылы келтірілген зиянды өтеу, және моральдық шығындарды өндіру туралы талап арызы ішінара қанағаттандырылсын.

 Жауапкер «Қазақстан темір жолы» Ұлттық компаниясы» Акционерлік қоғамынан және «Қазақстан темір жолы» Ұлттық компаниясы» Акционерлік қоғамының «Луговой рельс дәнекерлеу кәсіпорыны» филиалынан талап қоюшы Сундетбай Джумамуратович Утегеновтің пайдасына денсаулыққа зақымдау арқылы келтірілген зиян 1 887 718 (бір миллион сегіз жүз сексен жеті мын жеті жүз он сегіз) теңге және өкілдің көмегіне жұмсалған шығын 150000 (бір жүз елу мың ) теңге өндірілсін.

 Жауапкер «Қазақстан темір жолы» Ұлттық компаниясы» Акционерлік қоғамынан және «Қазақстан темір жолы» Ұлттық компаниясы» Акционерлік қоғамының «Луговой рельс дәнекерлеу кәсіпорыны» филиалынан мемлекеттің пайдасына 18 877 ( он сегіз мың сегіз жүз жетпіс жеті) теңге мемлекеттік баж өндірілсін.

 Талаптың қалған бөлігін қанағаттандырудан бас тартылсын.

 Шешімге наразы жақтар оның көшірмесін алған соң 15 күн ішінде Жамбыл облыстық сотына Т.Рысқұлов аудандық соты арқылы шағым беруге немесе наразылық келтіруге ерікті.

Төрағалық етуші Судья С.Ш.Қалқабаев

Көшірмесі дұрыс

Судья С.Ш.Қалқабаев

 А Н Ы Қ Т А М А :

Шешім заңды күшіне “ “ 2015 жылы енді.

Судья С.Ш.Қалқабаев

Шешімнің түпнұсқасы

№ 200297 бланкіде

жасалды.